الفندق : فندق موفنبيك برج هاجر - مكة
التقييم : " “ منب راجعلهم مرة ثانية ” . . اخبرناهم باننا سنصل من الساعة 3 ال 4 الفجر ، لكن عندما وصلنا الساعة 4 الفجر قالوا لنا بان الحجز لن يبداء الا الساعة 5 العصر ؟ ! فسالناهم عن الحل قالوا انتظروا في اللوبي ال ان يغادر احد النزلاء وتدخلون بدالهم ، قلنالهم طيب خلوا عفشنا عندكم حن بنروح نصلي الفجر و نعتمر ثم نجلس في الحرم ال ن تفظ غرفه اتصلوا علينا ، قالوا لا مانقدر نتصل لاننا مشغولين انت اتصل عل الاستقبال و اسال عن حجزك اذا خلصت . قلت طيب تركنا عفشنا عندهم و رحنا للحرم ال الساعة 8 حاولت اتصل عل الاستقبال لكن مايردون ! فتركت اهلي في الحرم ورحت لهم عند الاستقبال وتفاجئت بثلاث عوائل لهم نفس الحالة قالوا لنا انه مافيه غرف شاغره انتظروا في اللابي ، قلت لهم طيب خلاص ما ابي اسكن عندكم ابي الغي الحجز ، قالوا لا ماتقدر لانك حاجز عن طريق بوكينق ! ؟ لازم تدفع كامل مبلغ الحجز ، مار اروح اجيب اهلي و نروح لاحد المقاهي في المجمع تعبانين من السفر مواصلين ما نمنا من البارحه . ويتصل علينا الوالد يسالنا عن الوضع وزعل مره بعدما درا قال انه راح يتصل عل احد معارفه يشوف ان كان يقدر يساعدنا ، وفعلا بعد 10 دقائق اتصل علينا واحد الله يذكره بالخير وسالنا عن مكانا ثم جانا و اخذنا لمكتبه في المجمع وقالنا وش تبون الحين ودكم تلغون الحجز ولا تسكنون في نفس الفندق ؟ قلناله و الله لو فيه امكانيه نلغي الحجز ياليت بس المشكلة اننا حاجزين عن طريق بوكينق ، قال مافيه مشكله حت ولو يقدرون يلغونه بس هم يماطلون لان هذي الغرف بوكينق شاريتها منهم . المهم انه اتصل بالفندق قالوا ان المدير ماخذ اجازة و نائبه بعد ، و المناوب المسؤول الحين جالس يفطر ، فراح له الرجال الي يساعدنا و بعد شوي اتصل علينا قال تعالوا لي عند استقبال الفندق . يوم وصلنا لقيناه جالس في مكتب جنب الاستقبال مع المناوب المسؤول و اعتذر لنا عل الموقف الي حصل و رق حجزنا ال غرفه كعبة يعني مطله عل الحرم بشكل مباشر كاعتذار عل الي حصل ( لكن مهب صحيح تراها بعيده عن الحرم و لا تشوف ال جزء من الكعبة ) و مدد وقت المغادرة ال الساعة 6 المغرب . في النهايه يعني لو انك حجزت عن طريق بوكينق ما تقدر تعدل عل حجزك ، ولا تقدر تسكن في الغرف الي دفعت فلوسها الا الساعة 5 العصر و يجب عليك المغادره الساعة 12 او 2 الظهر كحد اقص . اذا ماعندك واسطة . "